FC Stumbras

Kauno futbolo klubas „Stumbras“ arba trumpai FC Stumbras – buvęs Lietuvos futbolo klubas iš Kauno. 

 Istorija 

Klubas įkurtas 2013 m. vasarą. NFA komanda, žaidusi Antroje lygoje, pradingo, o jos vietoje radosi naujadaras FC „Stumbras“. 2013 m. sezone Antros lygos pirmenybėse žaidė Nacionalinės Futbolo Akademijos (NFA) komanda, bet vasarą vietoje jos atsirado FC "Stumbras" ir tęsė pirmenybes su FK NFA iškovotais pasiekimais. Tais metais komanda Antroje lygoje buvo antroje vietoje. 

2014 m. žaidė Pirmoje lygoje, ją laimėjo ir iškovojo vietą elito divizione.http://fcstumbras.lt/klubas/

2015 m. sezonas
2015 m. debiutavo A lygoje ir dešimties komandų pirmenybėse užėmė septintąją vietą.

2016 m.
2016 m. dalyvavo A lygoje ir užėmė 5 vietą A lygoje. Sezono pradžioje pasikeitė klubo savininkai, į klubą atėjo investuotojai iš užsienio, tame tarpe klubo prezidentu tapęs Richard Walsh bei žinomas treneris Mariano Barreto.http://fcstumbras.lt/en/club/  

Taip pat 2016 m. "Stumbras" prasibrovė į LFF taurės pusfinalį, kuriame 0:2 namuose nusileido Marijampolės „Sūduvai“.

 2017 m. sezonas 
A lygoje sezonas buvo sudėtingas, nes jaunimas dėl patirties stokos sunkiai rinko taškus. Klubas buvo apatinėje turnyro lentelės dalyje ir kovojo dėl išlikimo elito divizione. Jų varžovais buvo Gargždų „Banga“.

Sėkmingai klostėsi LFF taurės turnyras, kuriame „Stumbras“ nužygiavo iki pat finalo ir jame rezultatu 1:0 įveikę Vilniaus „Žalgiris“ iškovojo LFF taurę.http://lff.lt/news/4239/stumbras-nutrauke-zalgirio-serija-lff-taureje/  Tai buvo pirmasis trofėjus klubo istorijoje.

2018 m. sezonas
2018 m. sezonas klubui prasidėjo Marijampolėje Supertaurės rungtynėmis, tačiau buvo pralaimėta „Sūduvai“ 0:5. Klubas vėl pasiekė LFF Taurės finalą, kur vėl susitiko su Vilniaus Žalgiriu, tačiau šįkart pralaimėjo 0:3.

Kaip LFF taurės nugalėtojai, pirmą kartą klubo istorijoje Stumbras dalyvavo UEFA Europos lygoje. 

Pavojaus signalai pasigirdo rugsėjo 18 d., kai tarptautinė profesinė futbolininkų sąjunga FIFPro išplatino pranešimą, kad vėluoja Stumbro futbolininkų atlyginimai, futbolininkų kontraktai yra vienpusiški ir neatitinka standartų, o žaidėjai, kalbėję su spaudos atstovais, yra grasinami nuobaudomis. FIFPro ragino UEFA bei LFF imtis rimtesnių priemonių, kad būtų išvengta netinkamo elgesio su žaidėjais, kurie dalyvauja šių organizacijų organizuojamose varžybose.https://fifpro.org/news/fifpro-statement-fc-stumbras/en/  Rugpjūčio mėnesį žurnalas The New York Times apibūdino FC Stumbras kaip klubą, kurio veikla sutvarkyta taip, kad vienintelis tikslas būtų pasipelnyti iš žaidėjų, o Lietuvos futbolą kaip futbolininkų perėjimų ekosistemos dugną.https://www.nytimes.com/2018/08/30/sports/transfers-lithuania-prospects.html

Klubas ėmėsi veiksmų pagerinti situaciją, ir puikiai baigė sezoną 4-oje vietoje, užsitikrindami dalyvavimą UEFA Europos lygoje antrus metus iš eilės.

2019 m. sezonas
Sezonas prasidėjo puikiai. Iš 6 pirmųjų rungtynių Stumbras laimėjo 4, tame tarpe nugalėjo „Vilniaus Žalgirį“ bei čempionę „Sūduvą“, tačiau klubą ėmė kamuoti finansinės problemos, atsirado įsiskolinimų žaidėjams bei organizacijoms. Birželio mėn. klubą paliko ne vienas futbolininkas, tą patį planavo daryti ir trenerių štabas. Birželio 15 d. klubas oficialioje „Facebook“ paskyroje paskelbė, kad „šiandien neketina žaisti A lygos rungtynių. Taip yra dėlto, jog klubas nesulaukia palaikymo iš Lietuvos futbolo federacijos, šiuo klubui sunkiu metu“. Teigiama, kad šis sprendimas buvo priimtas klubo savininko Richard Walsh, po to, kai jo prašymas nukelti 5-6 A lygos rungtynes buvo atmestas. 

„Stumbro“ UEFA licencija buvo atšaukta, ir klubui bus neleista klubui dalyvauti UEFA varžybose.https://lff.lt/news/5971/atsaukta-stumbro-klubo-uefa-licencija/  Vieta Europoje atiteko „Kauno Žalgiriui“, kuris užėmė penktąją vietą 2018 m. sezone. Tą pačią dieną LFF pranešė, jog sulaukė oficialaus UEFA pranešimo, kuris patvirtino „Kauno Žalgirio“ klubo priėmimą į 2019-20 m. sezono UEFA Europos lygos atrankos varžybas.https://lff.lt/news/5972/kauno-zalgiriui-suteikta-teise-zaisti-europos-lygos-atrankoje/  

Stumbras ir Stumbras B praleido A lygos, bei Pirmos lygos rungtynes, dėl to jiems buvo skirti techniniai pralaimėjimai.https://alyga.lt/naujiena/stumbro-licenciju-klausimas-bus-sprendziamas-penktadieni/6101

Birželio 28 d. buvo atšauktos A lygos ir Pirmos ligos licencijos, ir iki liepos 27 d. klubui duota laiko, kad būtų išspręstos problemos ir sutvarkyti finansiniai reikalai. Klubai ir LFF sutiko perkelti ateinančias dvejas „Stumbro“ rungtynes į vėlesnį laiką.https://alyga.lt/naujiena/stumbras-neteko-a-lygos-licencijos/6106

Liepos 30 d. LFF pranešė kad per duotąjį laiką klubas nesistengė padengti skolų ir nebandė susisiekti su LFF dėl reikalavimų patenkinimo. Dauguma žaidėjų per šį laiką paliko klubą. Spaudos atstovams nepavyko susisiekti su klubo atstovais bei prezidentu. Todėl buvo priimtas sprendimas pašalinti FC Stumbras iš A lygos, bei Stumbras B iš I lygos. Stumbras sužaidė daugiau nei 50% sezono rungtynių, todėl jų rezultatai liko galioti, o visose likusiose rungtynėse buvo užskaityti pralaimėjimai rezultatu 0:3. Stumbras B sužaidė mažiau nei 50% I lygos sezono rungtynių, todėl visų rungtynių rezultatai buvo anuoliuoti.

Bankrotas
 Kauno apygardos teismas iškėlė bankroto bylą VšĮ "FC Stumbras".http://www.bankrotodep.lt/veiklos-sritys/nemokumas-2/moni-bankrotas/vykdomos-proceduros/imones?imone=1&kodas=303088909  Stambiausia kreditorė – Lietuvos futbolo federacija, liko skolos už NFA aikštyno nuomą, legionierių registracijos mokesčius, nesumokėtas įvairias baudas. Taip pat klubas liko skolingas komandos žaidėjams, treneriams, „Sodrai“, „Nakties magijos“ viešbučiui bei kitiems tiekėjams.

Logotipas ir spalvos
Nuo pat klubo įkūrimo 2013 m. Kauno "Stumbro" komandos logotipe puikuojasi futbolo kamuolį smūgiuojantis mėlynas stumbras. Toks logotipas pasirinktas neatsitiktinai, nes Kauno miesto simbolis ir yra stumbras.

Komandos spalvos - mėlyna ir balta. Nuo 2017 m. sezono svečiuose komanda žaidė pilkomis aprangomis.

MėlyniBaltiMėlyni

Sportinės aprangos ir jų pokyčiai

Aprangos gamintojai
2013–2014 Adidas
2015–2017 Hummel
2018 Joma

 Pasiekimai 

 Lietuvos futbolo I lyga: 2014 (1 vieta);

 Sezonai 
SezonasLygmuoLygaUžimta vietaNuorodaPastabos 2013 3. Antra lyga (Pietūs) 2.  http://almis.sritis.lt/ltu13lyga2s.html  Pateko į Pirmą lygą 2014 2. Pirma lyga  1.  http://www.rsssf.com/tablesl/lito2014.html#1lyga  Pateko į A lygą 2015 1. A lyga 7.  http://www.rsssf.com/tablesl/lito2015.html#alyga  2016 1. A lyga 5.  http://www.rsssf.com/tablesl/lito2016.html#alyga  2017 1. A lyga 7.  http://www.rsssf.com/tablesl/lito2017.html#alyga LFF taurė: nugalėtojai 2018 1. A lyga 4.  http://www.rsssf.com/tablesl/lito2018.html#alyga LFF taurės finalininkas 2019 1. A lyga 8. http://www.rsssf.com/tablesl/lito2019.html#alyga Žlugo sezono metu

 Dalyvavimas Lietuvos čempionatuose 

|}

2019 m. iširo sužaidus 15 rungtynių A lygoje. Prieš iširimą pasiekė 1/8 f. LFF taurės varžybose.

 Pasirodymai Europos taurėse 

 Sezonas Varžybos Etapas Varžovas Namuose Išvykoje Bendrai 17px 2018–19 UEFA Europos lyga 1Q  Apollon Limassol 1 – 0 0 – 2 1 – 2 17px
Pastabos:
 1Q – pirmasis etapas.
 2Q – antrasis etapas.

 Stadionai 
 Rungtynes žaidė Dariaus ir Girėno stadione (Perkūno al. 5).
 Kai 2019 m. D ir G buvo uždarytas ir vykdoma rekonstrukcija, tada namų rungtynes žaidė NFA aikštyne (Aukštaičių g. 51).
 NFA aikštynas buvo naudojamas kaip alternatyvus stadionas šaltuoju metų laiku (ankstyvą pavasarį ir vėlyvą rudenį).

Komandos sudėtis
Atnaujinta: 2019 m. liepos 2 d. http://fcstumbras.lt/team/fc-stumbras/ https://alyga.lt/komanda/stumbras

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

https://www.90min.lt/naujienos/stumbro-gretas-papilde-18-metis-ukrainietis/

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 Dubleriai 

Dublerių ekipa buvo vadinta Stumbras B. 2016 m. laimėjo II lygos Pietų zonos pirmenybes ir iškovojo teisę dalyvauti Pirmoje lygoje.

|}

2019 m. iširo sužaidus 12 rungtynių I lygoje (rezultatai buvo anuliuoti).

 Garsiausi žaidėjai 

 Artūras Rimkevičius, 2014-2016
 Robertas Vėževičius, 2016
Vadovybė
PositionNameDirektorius Richard WalshPrezidentas Richard Walsh Sporto direktorius Karolis DieninisVyr. treneris João Luís Martins (2019 m. vasario mėn.–...)Trenerio asistentas Luís GuilhermeTrenerio asistentasVartininkų treneris Sérgio Louro http://fcstumbras.lt/player/sergio-louro/ Fizinio parengimo treneris Paulo Gonçalves
Prezidentai
 Sergėjus Slyva (iki 2017 m. lapkričio mėn.)
 Richardas Walshas, l.e pareigas (nuo 2017 m. lakpričio 8 d.)

Treneriai
 Gerhardas Kvedaras (2013–2014)
 Rolandas Čepkauskas (2014–2015)
 Darius Gvildys (2015–2016)
 Mariano Jerónimo Barreto (2016–2018)
 João Luís Martins (2019)

 Šaltiniai 

 Nuorodos 
 http://www.fcstumbras.lt/ 
 Facebook paskyra
 Globalsportsarchive
 alyga.lt (apie klubą)

Kategorija:Buvę Lietuvos futbolo klubai
Kategorija:Kauno futbolo klubai